CELEX: 62019TB0568(01)
Language: el
Date: 2020-12-18 00:00:00
Title: Υπόθεση T-568/19: Διάταξη του Γενικού Δικαστηρίου της 18ης Δεκεμβρίου 2020 — Micreos Food Safety κατά Επιτροπής [Προσφυγή ακυρώσεως – Δημόσια υγεία – Κανονισμός (ΕΚ) 853/2004 – Προϊόν με βάση φάγους που χρησιμοποιείται για να μειώσει την παρουσία του παθογόνου βακτηρίου Listeria monocytogenes στα έτοιμα προς κατανάλωση τρόφιμα ζωικής προέλευσης – Απόρριψη του αιτήματος εγκρίσεως του Listex™ P100 ως απολυμαντικού για τα έτοιμα προς κατανάλωση τρόφιμα ζωικής προέλευσης – Πράξη μη δεκτική προσφυγής – Πράξη που δεν επιδιώκει να παραγάγει δεσμευτικά έννομα αποτελέσματα – Αμιγώς επιβεβαιωτική πράξη – Ενημερωτική πράξη – Απαράδεκτο]

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/31
            
         
      Διάταξη του Γενικού Δικαστηρίου της 18ης Δεκεμβρίου 2020 — Micreos Food Safety κατά Επιτροπής
      (Υπόθεση T-568/19) (1)
      
      (Προσφυγή ακυρώσεως - Δημόσια υγεία - Κανονισμός (ΕΚ) 853/2004 - Προϊόν με βάση φάγους που χρησιμοποιείται για να μειώσει την παρουσία του παθογόνου βακτηρίου Listeria monocytogenes στα έτοιμα προς κατανάλωση τρόφιμα ζωικής προέλευσης - Απόρριψη του αιτήματος εγκρίσεως του Listex™ P100 ως απολυμαντικού για τα έτοιμα προς κατανάλωση τρόφιμα ζωικής προέλευσης - Πράξη μη δεκτική προσφυγής - Πράξη που δεν επιδιώκει να παραγάγει δεσμευτικά έννομα αποτελέσματα - Αμιγώς επιβεβαιωτική πράξη - Ενημερωτική πράξη - Απαράδεκτο)
      (2021/C 62/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Micreos Food Safety BV (Wageningue, Κάτω Χώρες) (εκπρόσωπος: Σ. Παππάς, δικηγόρος)
      
         Καθής: Ευρωπαϊκή Επιτροπή (εκπρόσωποι: B. Eggers, W. Farrell και I. Galindo Martín)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση των υποτιθέμενων αποφάσεων της Επιτροπής της 17ης Ιουνίου 2019 με τις οποίες η Επιτροπή, πρώτον, απέρριψε το αρχικό αίτημα της προσφεύγουσας να εγκριθεί το Listex™ P100 ως απολυμαντικό για τα έτοιμα προς κατανάλωση τρόφιμα ζωικής προέλευσης ή επανεξέτασε το εν λόγω αίτημα, δεύτερον, απέρριψε το εναλλακτικό αίτημα της προσφεύγουσας να θεωρηθεί το προϊόν αυτό ως βοηθητικό μέσο επεξεργασίας που δεν συνιστά απολυμαντικό και, τρίτον, απαγόρευσε τη διάθεση του εν λόγω προϊόντος στην αγορά της Ευρωπαϊκής Ένωσης ως βοηθητικού μέσου επεξεργασίας για τα ως άνω τρόφιμα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Καταδικάζει τη Micreos Food Safety BV στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.
               
            
         (1)  EE C 372 της 4.11.2019.